**SZERZŐDÉSTERVEZET**

**Földgáz energia kereskedelmi szerződés[[1]](#footnote-1)**

**(tervezet)**

amely létrejött egyrészről, az ………………………………. mint földgáz energiavásárló, (a továbbiakban: Vevő)

 Székhelye:

 Államháztartási azonosító szám

 Adószáma:

 Bankszámlaszáma:

 Képviselője:

Másrészről………………………….Számlafizető[[2]](#footnote-2),

 Székhelye:

 Adószáma:

 Bankszámlaszáma:

 Képviselője:

 Államháztartási azonosító:

valamint a ……………………………… mint földgáz energiakereskedő (a továbbiakban: Eladó)

 Székhelye:

 Cégjegyzékszáma:

 Adószáma:

 Bankszámlaszáma:

 Földgáz ker. engedély szám:

 Képviselője:

* a továbbiakban együttesen: Felek - között az alulírott helyen és időben az alábbi feltételekkel:

**Előzmények**

Felek tudomásul veszik, hogy a Vevő jelen szerződés tárgyában a közbeszerzésekről szóló 2015. évi CXLIII. törvény (a továbbiakban: Kbt.) rendelkezései alapján a Kbt. 113. § szerinti nyílt közbeszerzési eljárást folytatott le, és jelen szerződés ezen közbeszerzési eljárás eredményeként jött létre. Ennek megfelelően Felek tudomásul veszik, hogy a közbeszerzési eljárás iratai, különösen az eljárást megindító felhívás és a közbeszerzési dokumentumok – annak valamennyi mellékletével együtt – valamint Eladónak, mint a közbeszerzési eljárás nyertes ajánlattevőjének ajánlata, külön fizikai csatolás nélkül is a jelen szerződés részét képezik.

1. **A szerződés tartalma**
	* + 1. Az Eladó a jelen szerződés alapján kötelezettséget vállal a szerződésben meghatározott mennyiségű földgáz eladására a Vevő részére. Az Eladó minden szükséges lépést megtesz annak érdekében, hogy a rendszerirányító, a szállító, a tároló és az elosztó a szerződés szerinti földgázszállítást befogadja és jóváhagyja, illetve teljesítse.
			2. Az Eladó teljes körű, a földgázrendszer használatát is biztosító földgázellátást nyújt Vevő részére, amelyre tekintettel a Vevő az őt jogszabály alapján megillető, a jelen szerződés teljesítéséhez szükséges (szállítói, tárolói, elosztási) rendszerkapacitások tekintetében a rendelkezési jogot átadja az Eladó részére. A Vevő a jelen szerződés aláírásával megbízza az Eladót, hogy a kiszolgálásához szükséges rendszerhasználati szerződéseket a Vevő javára megkösse, illetve az elosztóhálózat-használati és a földgáz kereskedelmi szerződéseket megbízottként összevontan kezelje.
			3. Az átadási pont egy adott felhasználási hely vonatkozásában a Vevő felhasználási helyét ellátó földgáz elosztóvezeték a felhasználási hely telekhatárára eső végpontja. A földgáz átadása a Vevő részére az átadási ponton történik. Az Eladó a jelen szerződésben rögzített földgázmennyiség és teljesítmény rendelkezésre állását ezen a ponton biztosítja. A Vevő a földgázt az átadási ponton veszi át kizárólag saját felhasználás céljából. A Vevő kötelezettséget vállal, hogy az átvett földgázt harmadik személy számára nem adja tovább, illetve a jelen szerződés 1. mellékletében szereplő felhasználási helyről más területre nem vezeti át.
			4. A jelen szerződés szerinti földgázminőség és átadási nyomás teljesítésének, valamint a kárveszély átszállásának helye az átadási pont.
2. **A szerződés időtartama**

A jelen szerződés közép-európai idő szerint 2017. 10. 01. napján 0:00 órakor lép hatályba és 2018. 09. 30. 24:00 óráig tartó határozott időtartamra szól. A gázszolgáltatás megkezdésének időpontja: 2017. 10. 01. 0:00 óra.

1. **A földgáz mennyisége és a földgáz minősége**

## A szerződéses mennyiség

Felek az alábbiakban rögzítik a felhasználási helyekre a szerződéses időszakban értékesítendő földgáz mennyiséget (szerződött mennyiség):

|  |  |
| --- | --- |
| Szerződési időszak | A Szerződött Földgáz Mennyiség [m3][[3]](#footnote-3) |
| 2017. 10. 01.-2018. 09. 30. |  |

1. **A felhasználási helyek szerződéses földgáz mennyisége a szerződött havi mennyiségek alapján:**

|  |  |  |  |
| --- | --- | --- | --- |
| Év | Hónap | Szerződött Földgáz Mennyiség(normál m3)[[4]](#footnote-4) | Szerződött Földgáz Mennyiség (MJ)[[5]](#footnote-5) |
|  2017 | október |  |  |
|   | november |  |  |
|   | december |  |  |
| 2018 | január |  |  |
|   | február |  |  |
|   | március |  |  |
|   | április |  |  |
|   | május |  |  |
|   | június |  |  |
|  | július |  |  |
|  | augusztus |  |  |
|  | szeptember |  |  |
| 2017-2018 szerződött mennyisége: |  | **MJ** |

A felhasználási helyek szerződéses földgáz mennyiségét, valamint a szerződött havi mennyiségeket telephelyi szintű bontásban részletezve az 1. számú melléklet tartalmazza.

A szerződött földgáz mennyiség megengedett eltérése: + 50 %

Eladó a havi (normál m3) mennyiségeket 34,86 MJ/gnm3 fűtőértéken köteles átszámítani MJ-ra.

## Teljesítmény-lekötés

### A szerződött teljesítmény

### Felek a felhasználási hely(ek)re az alábbiakban részletezettek szerint rögzítik a szerződéses időszakra lekötött földgáz teljesítményt:[[6]](#footnote-6)

|  |  |  |  |  |  |
| --- | --- | --- | --- | --- | --- |
| **felhasználási hely megnevezése** | **felhasználási hely címe** | **POD szám (mérési pont azonosító)** | **lekötés (m3/h)** | **lekötés MJ/h** | **lekötés MJ/nap** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Felek a felhasználási hely(ek)re a Vevő hálózatcsatlakozási szerződése alapján alábbiakban részletezettek szerint rögzítik a szerződéses időszakra vásárolt földgáz teljesítményt és a nyilvántartott földgáz teljesítményt:[[7]](#footnote-7)

|  |  |  |  |
| --- | --- | --- | --- |
| Vásárolt földgáz teljesítmény | [m3/h] | [MJ/h] | [MJ/nap] |
|  |  |  |  |
|  |  |  |  |

|  |  |  |  |
| --- | --- | --- | --- |
| Nyilvántartott földgáz teljesítmény | [m3/h] | [MJ/h] | [MJ/nap] |
|  |  |  |  |
|  |  |  |  |

## A földgáz minősége

Az értékesített földgáz minősége megfelel az említett MSZ 1648:2000 2H jelű gázcsoportra vonatkozó szabvány előírásainak. A Földgáz szagosított formában kerül átadásra a Vevőnek.

1. **Rendszerhasználati díjak:**
	* + 1. A rendszerhasználati díjak a mindenkori rendszerhasználati díjakról szóló rendelet és hatósági határozat alapján kerülnek meghatározásra.
			2. A rendszerhasználati díj induló ára: a jelen szerződés aláírásakor a Magyar Energetikai és Közmű-Szabályozási Hivatal által kiadott vonatkozó határozat alapján, a jelen szerződésben szereplő teljesítmények, illetve mennyiségek figyelembevételével:[[8]](#footnote-8)

|  |  |  |  |
| --- | --- | --- | --- |
| **Felhasználási hely neve** | **Felhasználási hely címe** | **Forgalom független RHD díjtételek** | **Forgalmi díj** |
|  |  |  |  |
|  |  |  |  |
|  |  |  |  |

* + - 1. A rendszerhasználati díjakra vonatkozó szabályozás változása esetén a fenti rendszerhasználati díjat az Eladó jogosult az árváltozásnak megfelelően, a módosítás hatályba lépésével megegyező időponttal Vevővel szemben érvényesíteni, előzetes írásbeli értesítési kötelezettség mellett.
1. Amennyiben Vevő valamely felhasználási helyét a földgázellátásból jogszerűen kizárják, Vevő abban az esetben is köteles a felhasználási helyre vonatkozó teljesítménydíj (forgalom független RHD) gázév végéig történő megfizetésére.
2. **Az ellenszolgáltatás és megfizetésének feltételei**
	* + 1. A vételár összege ………… **HUF/m3egységár**, amely a molekuladíjat (gázdíjat), a rendszerhasználati díjat és a szagosítás díját tartalmazza.

A fenti egységár a szerződés időtartama alatt nem változhat, kivétel, ha a rendszerhasználati díj jogszabályváltozás eredményeként változik.

* + - 1. Az Eladó a vételárat és az egyéb díjtételeket HUF-ban köteles kiszámlázni és Vevő azt magyar forintban fizeti meg.
			2. Az 1. pont szerinti ellenszolgáltatás nem tartalmazza az ÁFA-t, az energiaadót, valamint az MSZKSZ díjat, amelyeket az Eladó jogosult a Vevővel szemben érvényesíteni a mindenkori jogi szabályozással összhangban. Az Eladó előzetes írásbeli értesítést követően jogosult továbbá a Vevőre áthárítani, minden a szerződéskötést követően bevezetett hatósági díjtételt, közterhet a jogszabályban meghatározott mértékben a jogszabályban meghatározott hatállyal. Felek megállapodnak, hogy a vételár jogszabályban meghatározott mértékű változása nem igényel szerződés-módosítást.
			3. A kibocsátásra kerülő számla az ellenszolgáltatás összegén túlmenően tartalmazza a számla kibocsátás napján hatályos magyar jogszabályok szerint a földgáz értékesítést terhelő adókat (energiaadó, ÁFA) és egyéb hatóságilag előírt díjakat, így az MSZKSZ díjat.
			4. Eladó kötelezettséget vállal a Kbt. 136. § (1) bekezdése értelmében, hogy nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) pontja szerinti feltételeknek nem megfelelő társaság tekintetében merülnek fel, és amelyek az Eladó adóköteles jövedelmének csökkentésére alkalmasak, illetve az Eladó kijelenti, hogy a szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdése szerinti ügyletekről a Vevőt haladéktalanul értesíti.
			5. A Felek közötti mennyiségi elszámolás alapja a Vevő részére az Átadási Ponton átadott földgázmennyiség, illetve az abból számított hőmennyiség képezi, melynek meghatározására a területileg illetékes elosztó által szolgáltatott adatok alapján kerül sor.
			6. Az Eladó az energiaszámlákat havonta, felhasználási helyenkénti bontásban köteles kiállítani, felhasználási helyenként megadva a fogyasztási adatokat, gyűjtőszámla alkalmazásával. A számlán Vevő –amennyiben azt az Eladó számlázási rendszere lehetővé teszi – kéri feltüntetni a mérőórák gyári számát, valamint a mérési pont azonosítót annak érdekében, hogy az azonos felhasználási helyen lévő több mérőórán mért fogyasztás egymástól egyértelműen elkülöníthető legyen.

A gyűjtőszámlázás érdekében a Vevő köteles az elszámoláshoz szükséges minden adatot a tárgyhót követő hó 5. napjáig az Eladó rendelkezésére bocsátani.

* + - 1. Felek megállapodnak, hogy az Eladó nem jogosult a számlák összegébe beszámítani az esetleges jóváírásokat, kötbéreket. Az Eladó az esetleges jóváírás, valamint az őt terhelő kötbér összegét a Vevő jelen szerződésben megadott bankszámlaszámára történő átutalással köteles teljesíteni, megjelölve a mérési pont azonosítót. Az Eladó a Vevőt terhelő esetleges kötbérekről külön számla kiállítására köteles, feltüntetve azon a mérési pont azonosítót.
			2. Az Eladó az alábbi számlák kiállítására jogosult:

Havi teljesítménydíj számla

Fizetési határidő a tárgyhónap első napja 20 napos teljesítési határidővel, figyelemmel a Ptk. 6:130. § (1)-(2) bekezdésére. A számla közvetített szolgáltatást tartalmaz.

Havi forgalmi díj számla

Az Eladó a Vevő fogyasztásáról havi rendszerességgel számlát állít ki, amely tartalmazza a molekuladíj (gázdíj) mellett az RHD forgalmi díj részét is. A számla közvetített szolgáltatást tartalmaz.

Tekintettel arra, hogy valamennyi felhasználási hely 20-100 m3/h közötti lekötött teljesítményű, a földgázfogyasztás mennyiségi díjainak havi elszámolására az Eladó a havi részszámlákat az 1. számú mellékletében közölt havi fogyasztási adatok, illetve az elosztói allokált adatok alapján állítja ki. Figyelemmel arra, hogy a felhasznált energia mennyiségről az Eladó az elosztó által profilozással meghatározott adatok alapján állítja ki a számlát – a Vevő a jelen szerződés aláírásával elismeri az Eladó teljesítését, felek ezt a teljesítés Kbt. 135. § (1) bekezdése szerinti igazolásának tekintik. Ennek megfelelően Eladó a havi energiaszámláit további – teljesítés-elismerést bizonyító – okirat nélkül kiállíthatja.

Amennyiben a gázmérő a fogyasztást nem, vagy hibásan méri, vagy a gázmérő hitelesítési ideje lejárt, az elszámolás alapjául szolgáló földgázmennyiség meghatározása az Eladó Üzletszabályzatában, illetve az illetékes földgázelosztói engedélyes üzletszabályzatában meghatározott módon történik.

A havi forgalmi díj számla fizetési határideje a Ptk. 6:130. § (1)-(2) bekezdése alapján a számla kézhezvételétől számított 20. nap.

Vevő a számlák ellenértékét átutalással köteles megfizetni. A számlázásra irányadó a Kbt. 135. § (5) bekezdése.

Felek rögzítik, hogy a fizetés teljesítésének az Eladó bankszámláján történő jóváírást kell tekinteni. Minden fél maga viseli a jelen szerződés kapcsán felmerülő összegek kifizetésével vagy fogadásával kapcsolatban az elszámoló vagy számlavezető bankja által érvényesített díjakat és költségeket.

* + - 1. Késedelmes fizetés esetén a Vevő a Ptk. 6:155. §-ában foglaltak szerint késedelmi kamat megfizetésére köteles. Vevő kijelenti, hogy a Ptk. 8:1. § (1) bekezdés 7. pontja alapján szerződő hatóságnak minősül.
1. **Igénybejelentés**

**Igény bejelentési eltérési díj**

Vevőnek, tekintettel arra, hogy valamennyi felhasználási helyen 20-100 m3/h közötti kapacitással vételez, nincs napi igény bejelentési kötelezettsége.

1. **Pótdíjak és szerződést biztosító mellékkötelezettségek**
	* + 1. A Vevő által fizetendő pótdíjak – alul-, felülvételezésből eredő pótdíj:

Alulvételezés esetén Vevő az opcionális rész nélkül számított szerződés szerinti mennyiségből át nem vett mennyiség – szerződéses időszakra vonatkozó - nettó átlag molekula díjának 60 %-át, de maximum a szerződéses időszakra eső teljes nettó ellenszolgáltatás 5%-át fizeti meg Eladó részére.

Túlvételezés esetén Vevő a jelen szerződés szerinti maximum mennyiséget meghaladó mennyiségre a jelen szerződés szerinti – szerződéses időszakra vonatkozó - nettó átlag molekuladíj 25 %-kal növelt díját, de maximum a szerződéses időszakra eső teljes nettó ellenszolgáltatás 5%-át fizeti meg Eladó részére.

Az alul-, és felülvételezésből eredő pótdíj elszámolása a szerződés megszűnésekor történik.

* + - 1. Az Eladó által fizetendő kötbérek – minőségi, mennyiségi és rendelkezésre állási hibából eredő (hibás teljesítési) kötbér:

Minőségi hiba esetén a nem megfelelő jellemzőkkel értékesített földgáz mennyiségére az Eladó a jelen szerződés szerinti aktuális nettó molekuladíj 5 %-ának megfelelő díjat, de maximum a teljes nettó ellenszolgáltatás 5%-át fizeti meg a Vevő részére, tekintettel arra, hogy a Vevő az Eladóval áll közvetlenül szerződésben, így jogait vele szemben tudja érvényesíteni.

A Vevő által észlelt alulszállítás és rendelkezésre állási hiba esetén az Eladó a szerződés szerinti mennyiségből le nem szállított mennyiség nettó molekuladíjának 5 %-át fizeti meg a Vevő részére.

A minőségi, mennyiségi és rendelkezésre állási hibából eredő kötbér elszámolása a szerződés megszűnésekor történik, az Eladó beszámításra nem jogosult.

A jelen szerződésben és a vonatkozó hatályos jogszabályokban foglalt előírásokhoz képest eltérő színvonalú szolgáltatás miatt fizetendő kötbér megfizetése nem mentesíti az Eladót a szerződésszegéssel okozott kár megtérítése alól. A szerződésszegéssel okozott károk tekintetében a Ptk. 6:142. §-ának rendelkezései az irányadóak.

1. **Szerződésszegés és következményei**

A szerződésszegés esetei:

1. Szerződésszegést követ el az Eladó különösen, ha
* a földgázellátás olyan okból, amelyért az Eladó felelős a szerződésben meghatározott időpontban nem kezdődik meg (VII.2 pont – rendelkezésre állási hiba),
* a nem megszakítható földgáz teljesítmény átadását indok nélkül vagy jogellenesen korlátozza, illetve szünetelteti (következménye kártérítés),
* olyan okból, amelyért az Eladó felelős, a szerződött mennyiségnél kisebb mennyiséget bocsát a Vevő rendelkezésére (VII.2 pont - alulszállítás),
* nem a szabványoknak, vagy a közbeszerzési eljárás dokumentációjának műszaki mellékletében meghatározott feltételeknek megfelelő minőségű az értékesített földgáz (VII.2 pont – minőségi hiba),
* a hatályos jogszabályokban, szabványokban, hatósági határozatokban, a jelen szerződésben és az Eladó általános szerződési feltételeit tartalmazó Üzletszabályzatában meghatározott egyéb feltételeket megsérti.
1. Szerződésszegést követ el a Vevő, ha
* fizetési kötelezettségének nem, vagy a jelen szerződésben meghatározott határidőn túl, késedelmesen tesz eleget (V.9. pont – késedelmi kamat),
* a jelen szerződésben foglalt időszakra meghatározott szerződött mennyiségnél kevesebb földgáz mennyiséget, illetve a maximum mennyiséget meghaladó földgáz mennyiséget vesz át (VII.1 pont – alul- és felülvételezési pótdíj),
* a hatályos jogszabályokban, a jelen szerződésben és az Eladó általános szerződési feltételeit tartalmazó Üzletszabályzatában meghatározott egyéb feltételeket megsérti.

A súlyos, lényeges kötelezettségszegés jogkövetkezményei

A Felek a jelen szerződésben vállalt lényeges kötelezettségeinek súlyos megszegése esetén a szerződésben, a vonatkozó hatályos jogszabályokban és a rendszerirányító, az elosztó és az Eladó általános szerződési feltételeit tartalmazó üzletszabályzatában meghatározott jogkövetkezmények alkalmazandóak.

Amennyiben a Vevő a számla összegének megfizetésével 30 napot meghaladó késedelembe esik, és fizetési kötelezettségének az Eladó írásos felszólításában meghatározott időben sem tesz eleget, az Eladó jogosult a fizetési felszólításban szereplő határidőt követő első munkanapon a Vevőt a gázellátásból kikapcsoltatni.

Amennyiben a földgázellátásból kikapcsolt Vevő valamennyi lejárt tartozását rendezi és a külön díj ellenében végezhető szolgáltatásokról szóló rendeletben meghatározott egyéb költségeket is megfizeti, az Eladó a tudomására jutást követően legkésőbb 24 órán belül köteles kezdeményezni a Vevőnek az ellátásba történő ismételt bekapcsolását, e kötelezettség elmulasztása az Eladó részéről súlyos szerződésszegésnek minősül.

Amennyiben az Eladó általános szerződéses feltételei vagy üzletszabályzata ellentmond a közbeszerzési eljárás iratanyagának, úgy a közbeszerzési eljárás iratanyagában foglaltak az alkalmazandóak.

1. **A szerződés megszűnése, megszüntetése**
	* + 1. A jelen szerződés megszűnik
* a mindkét fél általi teljesítéssel;
* bármelyik fél jogutód nélküli megszűnése esetén;
* ha az Eladó földgáz kereskedelmi működési engedélye bármely okból visszavonásra kerül.
	+ - 1. A szerződés megszüntetése
* a jelen szerződés VII.2. pontjában meghatározott kötbér maximum elérése esetén,
* a Kbt. 143. § (3) bekezdésében meghatározott esetekben,
* azonnali hatályú felmondással, bármely fél súlyos szerződésszegése (ha valamelyik fél a lényeges kötelezettségének nem tesz eleget) esetén.
	+ - 1. Az azonnali hatályú felmondásra, szerződésszegésre a Ptk. és a földgázellátásról szóló 2008. évi XL. törvény (a továbbiakban: GET.) hatályos rendelkezései az irányadóak.
			2. Vevő jogosult és egyben köteles a jelen szerződést azonnali hatállyal írásban felmondani, ha

a) az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel,

b) az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

Ezen pontban foglaltak szerinti felmondás esetén az Eladó a szerződés megszűnése előtt már teljesített értékesítés szerződésszerű pénzbeli ellenértékére jogosult.

1. **Korlátozás**

## 1. Eladó a földgáz ellátás korlátozására a hatályos jogszabályok szerint jogosult. Az egyes felhasználási helyekre vonatkozó korlátozási kategóriát a jelen szerződés 2. számú melléklete tartalmazza.

2. Földgázellátási zavar vagy Földgázellátási válsághelyzet miatt szükségessé vált felhasználás korlátozást a rendszerirányító rendeli el és irányítja, annak végrehajtásáról a rendszerirányító, a földgázszállítói, földgáztárolói, és földgázelosztói engedélyes a Magyar Energetikai és Közmű-szabályozási Hivatal által a korlátozható kategóriába tartozó felhasználói körben meghatározott korlátozási sorrendben, a szükséges legkisebb mértékben és időtartamban köteles gondoskodni. A jogszabályban előírtaknak megfelelően, a fentiek szerint elrendelt felhasználói korlátozás minden esetben a szolgáltatás jogszerű megtagadásának minősül.

3. A megszakítható módon lekötött teljesítmény mértékéig a Vevő felhasználásának megszakítása nem minősül korlátozásnak.

4. A Vevő korlátozás elrendelése esetén köteles a rendszerirányító, a földgázszállító, földgáztároló valamint a földgázelosztó utasításait végrehajtani, és az ebből fakadó terheket jogszabályban meghatározott módon viselni kivéve, ha Vevő a jogszabályi rendelkezések alapján nem korlátozható felhasználónak minősül.

5. Vevő kijelenti, hogy tudomással bír a korlátozási besorolás hatályos szabályozásáról és azok alapján őt terhelő kötelezettségekről, eljárási szabályokról. Vevő ennek megfelelően vállalja, hogy kidolgozza a korlátozás esetén alkalmazandó intézkedési tervét. A Vevő jelen szerződésben megjelölt kapcsolattartója korlátozás esetén rövid úton (telefon vagy fax) is értesíthető.

1. **A teljesítés jogszerű megtagadása és a vis maior**
	* + 1. Teljesítés jogszerű megtagadása

Eladó részben vagy egészben jogszerűen megtagadhatja a teljesítést az alábbi esetekben:

1. ha az Eladó működési körén kívül eső esemény következtében az átadás-átvétel feltételei megszűntek, vagy csak korlátozottan állnak fenn, a feltételek helyreállásáig (pl. vis maior, havária),
2. Földgázellátási zavar esetén a Magyar Energetikai és Közmű-szabályozási Hivatal (MEKH) által jóváhagyott korlátozási sorrend és szabályozás szerint,
3. Földgázellátási válsághelyzet esetén a Magyarország Kormánya által elrendelt intézkedéseknek megfelelően.
	* + 1. Vis Maior

Egyik fél sem tartozik felelősséggel a jelen szerződésben foglaltak nem, vagy nem szerződésszerű teljesítése esetén, ha annak oka olyan, az arra hivatkozó fél érdekkörén kívül felmerült esemény vagy körülmény, melyet az adott fél ésszerű módon nem tudott elkerülni vagy elhárítani, és amely a fél számára lehetetlenné teszi a jelen szerződésben foglalt kötelezettségeinek teljesítését. Ebben az esetben a vis maior helyzetre hivatkozó fél a szerződéses kötelezettségei alól olyan időtartamra és mértékben mentesül, amely során, illetve amennyiben e kötelezettségek teljesítését a vis maior esemény megakadályozza.

* + - 1. Lehetetlenülés

A teljesítés lehetetlenné válásának esetére a szerződéskötéskor hatályos Ptk. rendelkezései az irányadóak. Az átmeneti lehetetlenülés nem eredményezi a jelen szerződés megszűnését.

* + - 1. Havária

Haváriának minősül a földgázellátást biztosító, szállító, tároló, illetve elosztó rendszer vagy létesítmény súlyos üzemzavara, amelynek következtében az Eladó nem tudja szerződésszerűen biztosítani a Vevő felé vállalt ellátási kötelezettségét. Havária esetére a lehetetlenülés szabályai irányadóak.

Az e pontban írt esemény bekövetkezte esetében az arra hivatkozó fél a lehetséges legrövidebb időn belül köteles a másik felet– lehetőség szerint –írásban értesíteni, és egyidejűleg tájékoztatni a vis Maior, lehetetlenülés, havária várható időtartamáról és a jelen szerződést érintő hatásáról. Köteles továbbá minden tőle elvárhatót megtenni az említett események megszüntetése, elhárítása, következményeinek enyhítése érdekében. A szerződéses kötelezettségei alól mentesítést kérelmező fél a másik fél kérésére az esemény fennálltát, körülményeit, hitelt érdemlő módon az annak igazolásául szolgáló dokumentumok csatolásával igazolni köteles.

1. **Adatvédelem**

Felek a jelen szerződéssel kapcsolatos okmányokat és tudomásukra jutott információt kizárólag a jelen szerződés teljesítése érdekében használhatják fel. Felek hozzájárulnak ahhoz, hogy a szerződéssel kapcsolatosan a másik fél tudomására jutott adatokat a másik fél a vonatkozó hatályos jogszabályoknak megfelelően kezelje, feldolgozza és továbbítsa a jelen szerződésben foglalt kötelezettségei teljesítése, illetve jogai érvényesítése érdekében.

1. **A Felek közötti kapcsolattartás módja, és a szerződés módosítása**
	* + 1. **Az Eladó kapcsolattartója**

Neve:

Telefonszáma:

Fax száma:

E-mail címe:

 Eladó ügyfélszolgálatának elérhetősége:

**A Vevő kapcsolattartója**

Neve:

Telefonszáma:

Fax száma:

E-mail címe:

2. A Felek megállapodnak, hogy a jelen szerződéssel kapcsolatos jogaik gyakorlása és kötelezettségeik teljesítése során mindenkor egymással együttműködve, kölcsönös egyeztetés alapján járnak el.

3. A jelen szerződés teljesítése során Felek fent megjelölt kapcsolattartóik útján járnak el. A kapcsolattartók nem jogosultak a jelen szerződés módosítására.

4. Felek a jelen szerződés hatályba lépését követően bekövetkező minden, a szerződés teljesítését érintő változásról egymást kötelesek haladéktalanul írásban értesíteni. Felek írásos értesítésnek tekintik a telefaxon, az olvasás visszaigazolása mellett megküldött elektronikus levélben, a postai úton, valamint a személyesen kézbesített levél útján történő közléseket. A közlés a címzetthez történő megérkezéssel tekinthető kézbesítettnek. Ennek tényét a közlő fél köteles bizonyítani. Az értesítési kötelezettség elmulasztásából eredő mindennemű kár a mulasztó felet terheli.

1. A szerződés módosítása csak mindkét fél által aláírt írásos megállapodás útján lehetséges a Kbt. 141. §-a szerinti korlátozások figyelembe vételével.
2. **Irányadó jog, vitás** ügyek rendezése

A jelen szerződésben nem szabályozott kérdésekben, illetve a szerződésben szereplő fogalmak tekintetében a GET. és az annak végrehajtásáról szóló 19/2009. (I. 30.) Korm. rendelet, a földgáz rendszerhasználati díjak, a külön díjak és a csatlakozási díjak mértékéről szóló 13/2016. (XII. 20.) MEKH rendelet, a földgáz rendszerhasználati díjak, a külön díjak és a csatlakozási díjak meghatározásának keretszabályairól szóló 8/2016. (X. 13.) MEKH rendelet, a földgáz rendszerhasználati díjak, a külön díjak, valamint a csatlakozási díjak alkalmazásának szabályairól szóló 11/2016. (XI. 14.) MEKH rendelet, a földgázvételezés korlátozásáról, a földgáz biztonsági készlet felhasználásáról, valamint a földgázellátási válsághelyzet esetén szükséges egyéb intézkedésekről szóló 265/2009. Korm. rendelet, valamint az egyéb földgázipari jogszabályok, illetőleg az Eladó mindenkor hatályos földgáz kereskedelmi üzletszabályzata, a területileg illetékes földgázelosztói engedélyes üzletszabályzata, az Üzemi és Kereskedelmi Szabályzat, a Ptk. és a Kbt. rendelkezései irányadók. Vitás ügyeiket a felek elsősorban személyes egyeztetések útján rendezik. Ennek eredménytelensége esetén a vitás kérdések elbírálására a felek a hatáskörrel és illetékességgel rendelkező bírósághoz fordulnak.

1. **Vegyes** rendelkezések

A jelen szerződést a felek képviselői, elolvasás és közös értelmezés után, mint akaratukkal mindenben megegyezőt, 6 példányban jóváhagyólag írják alá.

Kelt:

|  |  |
| --- | --- |
| …………………………… | ……………………………… |
| VevőBudapest Főváros X. kerület Kőbányai Önkormányzat Kovács Róbert polgármester megbízásából Dr. Pap Sándor alpolgármester | Eladó |

Pénzügyi ellenjegyzés:

Szakmai és jogi ellenjegyzés

|  |  |
| --- | --- |
| …………………………… | ……………………………… |
| Hegedűs Károlyaljegyző | dr. Csurgó Szabolcsjogtanácsos |

|  |  |
| --- | --- |
|  |  |

**Mellékletek:**

1. melléklet: Felhasználási helyek listája
2. melléklet: Korlátozási kategória felhasználási helyenként
3. melléklet: Kiegészítő megállapodás
	* + 1. **Felhasználási helyek listája**

|  |  |  |  |  |  |  |  |
| --- | --- | --- | --- | --- | --- | --- | --- |
| **felhasználási hely megnevezése** | **felhasználási hely címe** | **az ajánlattételkor****hatályos****kereskedő****megnevezése** | **korlátozási besorolás** | **POD szám (mérési pont azonosító** | **tervezett fogyasztás a szerződéses időszakra (m3** | **elosztó****megnevezése** | **elosztó****székhelye** |
| Bölcsőde-Óvoda | 1101 Budapest, Salgótarjáni út 47. | ELMŰ-ÉMÁSZ Energiakereskedő Kft. | nem korlátozható | 39N061010971000X | **19109** | FŐGÁZ Földgázelosztási Kft. | 1081 Budapest, II. János Pál pápa tér 20. |
| Bölcsőde-Óvoda | 1105 Budapest, Zsivaj utca 1-3. | ELMŰ-ÉMÁSZ Energiakereskedő Kft. | nem korlátozható | 39N061063491000O | **18095** | FŐGÁZ Földgázelosztási Kft. | 1081 Budapest, II. János Pál pápa tér 20. |
| Óvoda | 1101 Budapest, Kőbányai út 30. | ELMŰ-ÉMÁSZ Energiakereskedő Kft. | nem korlátozható | 39N061010911000W | **24759** | FŐGÁZ Földgázelosztási Kft. | 1081 Budapest, II. János Pál pápa tér 20. |
| Fővárosi Pedagógiai Szakszolgálat | 1108 Budapest, Sibrik Miklós út 78. | ELMŰ-ÉMÁSZ Energiakereskedő Kft. | nem korlátozható | 39N061010979000U | **22809** | FŐGÁZ Földgázelosztási Kft. | 1081 Budapest, II. János Pál pápa tér 20. |
| Sportközpont | 1107 Budapest, Bihari utca 23 | ELMŰ-ÉMÁSZ Energiakereskedő Kft. | VI. | 39N0608525400000 | **51323** | FŐGÁZ Földgázelosztási Kft. | 1081 Budapest, II. János Pál pápa tér 20. |
| Sportközpont | 1105 Budapest, Ihász utca 24. | ELMŰ-ÉMÁSZ Energiakereskedő Kft. | VI. | 39N0609059160008 | **25318** | FŐGÁZ Földgázelosztási Kft. | 1081 Budapest, II. János Pál pápa tér 20. |
| Idősek Otthona | 1108 Budapest, Sütöde u. 4. | ELMŰ-ÉMÁSZ Energiakereskedő Kft. | nem korlátozható | 39N0610110380003 | **97400** | FŐGÁZ Földgázelosztási Kft. | 1081 Budapest, II. János Pál pápa tér 20. |

* + - 1. **melléklet: korlátozási kategória felhasználási helyenként**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Mérési pont azonosító** | **I.** | **II.** | **III.** | **IV.** | **V.** | **VI.** | **VII.** | **VIII.** | **Nem****korlátozható** |
| 39N061010971000X |  |  |  |  |  |  |  |  | **X** |
| 39N061063491000O |  |  |  |  |  |  |  |  | **X** |
| 39N061010911000W |  |  |  |  |  |  |  |  | **X** |
| 39N061010979000U |  |  |  |  |  |  |  |  | **X** |
| 39N0608525400000 |  |  |  |  |  | **X** |  |  |  |
| 39N0609059160008 |  |  |  |  |  | **X** |  |  |  |
| 9N0610110380003 |  |  |  |  |  |  |  |  | **X** |
| **kategóriánkénti lekötés (m3/h)** |  |  |  |  |  | **65** |  |  | **180** |

* + - 1. **melléklet: Kiegészítő megállapodás**

Amely létrejött egyrészről

|  |  |
| --- | --- |
| Konzorciumi tagok | A tagok székhelye: |
| Kőbányai Egyesített Bölcsődék | 1102 Budapest, Kőrösi Csoma sétány 8. |
| Budapest Főváros X. kerület Kőbányai Önkormányzat | 1102 Budapest, Szent László tér 29. |
| Kocsis Sándor Sportközpont | 1107 Budapest, Bihari utca 23. |
| Kőbányai Mocorgó Óvoda | 1101 Budapest, Kőbányai út 30. |
| Kőbányai Szivárvány Nonprofit Kft. | 1108 Budapest, Sütöde utca 4. |

a konzorcium vezetője: Budapest Főváros X. kerület Kőbányai Önkormányzat (székhelye: 1102 Budapest, Szent László tér 29.) továbbiakban, mint Vevők Konzorciuma,

másrészről pedig a……………………… (székhely: ……………); cégjegyzékszám: Cg. ……………; adószám:………………; képviseli: ……………), a továbbiakban, mint Eladó – együttesen Felek – között a mai napon az alábbiak szerint:

1. Felek rögzítik, hogy a Vevők Konzorciuma a közbeszerzésekről szóló 2015. évi CXLIII. törvény (a továbbiakban: Kbt.) rendelkezéseinek megfelelően a Kbt. 113.§ szerinti nyílt közbeszerzési eljárást indított 2017. május 04. napján eljárást megindító felhívás közvetlen megküldésével a **2017. 10. 01. 0:00 CET – 2018. 09. 30. 24:00 CET** időszakra vonatkozóan 7 db felhasználási helyre történő földgáz értékesítésére mindösszesen **207 050 m³** mennyiségben. Az eljárást megindító felhívásban és a közbeszerzési dokumentumok részét képező szerződéstervezetben a Vevők Konzorciuma rögzítette, hogy a megadott mennyiségtől pozitív irányba +50 %-kal pótdíjmentesen eltérhetnek.

A Felek rögzítik, közbezserzési eljárás nyertes ajánlattevője Eladó lett.

1. Felek megállapodnak, hogy az Eladó az 1. pontban körülírt, közbeszerzési eljárás lefolytatását követően, az egyes földgáz energia kereskedelmi szerződéseket, mint egyedi szerződéseket a Vevők Konzorciumának tagjaival, mint Vevőkkel külön-külön az eljárást megindító felhívásban, a közbeszerzési dokumentumokban és a nyertes ajánlatban foglalt feltételeknek megfelelően köti meg. Erre figyelemmel a Vevők Konzorciumának tagjaival egyedi szerződéseket köt, melyek aláírására a konzorciumi tagok intézmény vezetői jogosultak és egyben kötelesek.
2. A felek megállapodnak abban, hogy
3. az Eladó és a Vevők Konzorciumának tagjai által kötött egyedi földgáz energia kereskedelmi szerződések III. pontja az adott szerződésben Vevőként szereplő konzorciumi tag felhasználási helyeinek szerződéses (opcionális rész nélküli) földgáz mennyiségét tartalmazza.
4. az Eladó és a Vevők Konzorciumának tagjai által kötött egyedi földgáz energia kereskedelmi szerződések VII.1. pontjában szereplő alul-, felülvételezésből eredő pótdíjfizetési kötelezettség és annak elszámolása a Vevők Konzorciumának tagjai által együttesen szerződött összes mennyiségre vonatkozik;
5. ha valamely konzorciumi tagnak alul- vagy felülvételezésből eredő pótdíjfizetési kötelezettsége keletkezik az egyedi szerződésében rögzített mennyiséghez képest, de konzorciumi szinten – a Vevők Konzorciumának tagjai által együttesen szerződött összes mennyiséget tekintve – az alul-, illetőleg felülvételezés esete nem áll fenn, akkor az érintett konzorciumi tag mentesül az alul-, illetve felülvételezésből eredő pótdíjfizetési kötelezettség alól;
6. amennyiben konzorciumi szinten – a Vevők Konzorciumának tagjai által együttesen szerződött összes mennyiséget tekintve – az alul- vagy felülvételezés esete fennáll, akkor kizárólag az alul- vagy felülvételezéssel érintett konzorciumi tagot terheli az egyedi földgáz energia kereskedelmi szerződések VII.1. pontjában szereplő alul-, vagy felülvételezésből eredő pótdíjfizetési kötelezettség; azaz az alul-, illetőleg felülvételezéssel nem érintett konzorciumi tagokat, mint Vevő(ke)t az egyedi földgáz energia kereskedelmi szerződések VII.1. pontjában szereplő alul-, illetve felülvételezésből eredő pótdíjfizetési kötelezettség ez esetben nem terheli.
7. A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény és a közbeszerzésekről szóló 2015. évi CXLIII. törvény rendelkezései az irányadóak.

Felek jelen a jelen megállapodást elolvasás és értelmezés után, mint ügyleti akaratukkal mindenben maradéktalanul megegyezőt jóváhagyólag aláírták.

Budapest, 2017.………….. hó ….. napja

|  |
| --- |
| …………………………………..Eladóképviseletében |
| ……………………………………………Budapest Főváros X. kerület Kőbányai ÖnkormányzatKonzorcium tagjaVevő | ………………………………………………..Kőbányai Mocorgó ÓvodaKonzorcium tagja Vevő  |
| ……………………………………………….Kőbányai Egyesített BölcsődékKonzorcium tagjaVevő  | ………………………………………………Kocsis Sándor Sportközpont Konzorcium tagjaVevő |

…………………………………………….

Kőbányai Szivárvány Nonprofit Kft.

Konzorcium tagja

Vevő

1. ajánlatkérőnként külön kerül kitöltésre [↑](#footnote-ref-1)
2. amennyiben a szerződő és számlafizető nem azonos [↑](#footnote-ref-2)
3. szerződéskötéskor kerül kitöltésre. Valamennyi ajánlatkérő külön-külön szerződés köt. [↑](#footnote-ref-3)
4. szerződéskötéskor kerül az ajánlatkérőnkénti mennyiség kitöltésre [↑](#footnote-ref-4)
5. a lekötött földgáz teljesítmény MJ/h-ra történő átszámítása során 34,86 MJ/m3 fűtőértéket kell alkalmazni [↑](#footnote-ref-5)
6. a szerződéskötéskor kerül ajánlatkérőnként külön szerződésben kitöltésre [↑](#footnote-ref-6)
7. szerződéskötéskor kerül kitöltésre a nyertes ajánlattevő által, az elosztótól kapott adatok alapján [↑](#footnote-ref-7)
8. a szerződéskötéskor kerül ajánlatkérőnként külön szerződésben kitöltésre [↑](#footnote-ref-8)